CERCETAT PENTRU TRAFIC DE MINORI ȘI PORNOGRAFIE INFANTILĂ
Polițiștii Brigăzii de Combatere a Criminalității Organizate Oradea, împreună cu procurorii Direcției de Investigare a Infracțiunilor de Criminalitate Organizată și Terorism – Serviciul Teritorial Oradea, au efectuat 3 percheziții domiciliare, în județul Bihor, pentru documentarea activității infracționale a unui bărbat, de 52 de ani, cercetat pentru săvârșirea infracțiunilor de trafic de minori și pornografie infantilă.
Din cercetările efectuate în cauză a rezultat faptul că, în perioada noiembrie 2023 – februarie 2024, acesta ar fi racolat doi minori, de 16 ani și, profitând de starea de vădită vulnerabilitate determinată de faptul că sunt orfani și cu o situație materială deosebit de precară, dar și prin inducerea în eroare referitor la promisiunea unor sume de bani, ar fi obligat victimele la practici sexuale, pe care le-ar fi înregistrat în scopul producerii de materiale pornografice.
În dispozitivele informatice aparținând bărbatului, ridicate pe parcursul perchezițiilor, au fost identificate mai multe fișiere (foto și video) reprezentând minori având un comportament sexual explicit, materiale pe care le-ar fi stocat și deținut, în perioada septembrie 2023 – februarie 2024.
Tot în aceste dispozitive, au fost identificate mai multe materiale video, realizate de către bărbat, în care cele două persoanele vătămate minore ar avea un comportament cu caracter sexual explicit.
La data de 28 februarie 2024, procurorii Direcției de Investigare a Infracțiunilor de Criminalitate Organizată și Terorism – Serviciul Teritorial Oradea au dispus reținerea bărbatului, pentru 24 de ore.
La data de 29 februarie 2024, judecătorul de drepturi şi libertăţi din cadrul Tribunalului Bihor a dispus arestarea preventivă a acestuia, pentru 30 de zile.
Facem precizarea că, pe întreg parcursul procesului penal, persoanele cercetate beneficiază de drepturile și garanțiile procesuale prevăzute de Codul de Procedură Penală, precum și de prezumția de nevinovăție.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii